
U22007-002552/20.07.2007

REFERAT

pentru avizarea Planului Urbanistic de Detaliu „Locuinte colective şi servicii”        str. Ghe. Asachi nr.1, 1/A şi str. Cronicar I. Neculce,Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;
Având în vedere documentaţia înregistrată cu nr. U22007-002552/14.05.2007, prin care se solicită avizarea din punct de vedere urbanistic a Planului Urbanistic de Detaliu „Locuinte colective şi servicii” strada Gheorghe Asachi nr.1, 1/A şi strada Cronicar Ioan Neculce, Timişoara;
Având în vedere cerinţele Certificatului de Urbanism nr. 64 din 08.01.2007.

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu „Locuinte colective şi servicii” str. Ghe. Asachi nr.1, 1/A şi str. Cronicar I. Neculce,Timişoara
Documentaţia este iniţiată de beneficiarul S.C. ITAL ROM CONSTRUŢII S.R.L. şi elaborată de S.C. ATELIERELE ARHITECH S.R.L. Timişoara, pr. nr. 02/ASC/06.

Terenul studiat în cadrul acestei documentaţii este situat în intravilan municipiului Timisoara, în zona de sud-est, pe str. Ghe. Asachi nr.1, 1/A şi str. Cronicar I. Neculce.  Prin P.U.G. aprobat prin HCL nr. 157/2002 Timişoara şi prelungit prin HCL nr. 139/24.04.2007 pentru acest amplasament este stabilită funcţiunea de zonă rezidenţială si functiuni complementare cu regim de înălţime  P, P+2E, în vecinatatea unei zone de peste P+2.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş. 
Terenul, în suprafaţă totală de 933 mp, este înscris în CF nr. 1172 Timişoara, nr. cadastral 7307 în suprafaţă de 316 mp, CF nr. 1171 Timişoara, nr. cadastral 7306/1 în suprafaţă de 309 mp şi CF nr. 14476 Timişoara, nr. cadastral 7306/2 în suprafaţă de 308 mp proprietatea firmei S.C. ITAL ROM CONSTRUŢII S.R.L. .

Documentaţia are drept obiectiv realizarea unor clădiri destinate în principal funcţiunii de locuire, birouri şi servicii, cu regimul de înălţime S+P+6E+Eretras/M. Incinta se va amenaja cu spaţii verzi (min. 10% din suprafata terenului). Prin propunerea din documentaţie se doreşte continuarea ansamblului realizat în baza documentaţiei de urbanism PUD „Complex de locuinţe, spaţii comerciale şi servicii”, str. Ştefan cel Mare nr. 53, Timişoara , aprobat prin HCL  nr. 354 din 25.07.2006, având acelaşi beneficiar – S.C. ITAL ROM CONSTRUŢII S.R.L., ansamblu cu regim de înălţime de S+P+10+2Er la strada Ştefan cel Mare şi S+P+6E+Er pentru strada Ghe. Asachi.
Accesul auto pentru parcajele din incinta parcelei (cu posibilitate de întoarcere în curte) se va face de pe latura sudică şi va permite accesul maşinilor de intervenţie, conform Avizului Comisiei de Circulaţie nr. TH2007-2160/14.06.2007.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002.
            Indicii de construibilitate propuşi în documentaţie sunt:
POT maxim  = 55 % 

CUT maxim  = 5
Regim maxim de înălţime admis va fi  S+P+6E+Er/M.

Recomandare privind regimul de înălţime şi amplasarea construcţiilor:

Comisia Tehnica de Amenajare a Teritoriului şi de Urbanism, aprobată conform legii cu HCL nr. 299/2006 şi Direcţia de Urbanism recomandă apropierea imobilului de calcanul existent cu un regim de înălţime acceptabil  şi coborârea în trepte spre zona de locuinţe joasă cu care se învecinează parcela, în conformitate cu Raportul de Avizare al CTATU nr. 05.III/07.06.2007

Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile cerute prin Certificatul de Urbanism, în conformitate cu legislaţia în vigoare şi Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. (M.T.C.T.)

Planului Urbanistic de Detaliu „Locuinte colective şi servicii” strada Gheorghe Asachi nr. 1, 1/A şi strada Cronicar Ioan Neculce, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

